**NR: 0201-605/7**

**19.02.2024**

**Shkup**

**PROCESVERBAL**

**nga seanca e 5-të e Këshillit të Agjencisë për Shërbime**

**Mediatike Audio dhe Audiovizuele**

**mbajtur më 07.02. 2024**

**Anëtarët e pranishëm të Këshillit të Agjencisë përmes lidhjes video-konferencë:** Lazo Petrushevski, kryetar i Këshillit të ASHMA-së, Selver Ajdini, zëvendës kryetar i Këshillit të ASHMA-së, mr. Alma Mashoviq, dr. Metodija Jançeski, Llazar Trajçev, Zoran Fidanoski.

**Anëtarët në mungesë të Këshillit të Agjencisë: /**

**Në seancë përmes lidhjes video-konferencë ishte i pranishëm dhe dr. Zoran Trajçevski, drejtor i Agjencisë për Shërbime Mediatike Audio dhe Audiovizuele.**

**Të pranishmit nga Shërbimi Profesional përmes lidhjes video-konferencë:** mr.Dragica Ljubevska, mr.Magdalena Davidovska Dovleva, mr.Ivona Mufisheva, mr. Arben Saiti, mr.Argjend Xhelili, mr.Aleksandar Xhuvareviq**,** Hristijan Trajçevski, mr.Sanja Ajevska , mr.Sanja Filipovska, Maja Damevska, mr.Ruzhica Boshnakoska Jotevska, dr.Ivana Stojanovska.

**Të pranishmit e tjerë :** /

Z. Petrushevski hapi seancën e 5-të të Këshillit të Agjencisë për Shërbime Mediatike Audio dhe Audiovizuele. Seanca filloi në ora 14:00 u mbajt përmes lidhjes video-konferencë.

Z. Petrushevski njoftoi se z. Fidanoski ndodhet në ambientet e Agjencisë, por ka problem teknik me video lidhjen. Për këtë arsye në seancë do të përfshihet vetëm përmes audio lidhjes.

Këshilli i Agjencisë njëzëri me 6 vota “pro” (votimi i z. Fidanoski ishte përmes audio lidhjes) miratoi si vijon:

**RENDIN E DITËS**

1. Miratimi i Propozim-procesverbalit nga Seanca e 3-të publike e Këshillit të Agjencisë për Shërbime Mediatike Audio dhe Audiovizuele, mbajtur më 25.1.2024.
2. Miratimi i Propozim-procesverbalit nga seanca e 4-të e Këshillit të Agjencisë për Shërbime Mediatike Audio dhe Audiovizuele, mbajtur më 25.1.2024.
3. Miratimi i Propozim-procesverbalit nga vazhdimi i parë i seancës së 4 -të të Këshillit të Agjencisë për Shërbime Mediatike Audio dhe Audiovizuele, mbajtur më 29.01.2024.
4. Shqyrtimi i raporteve tremujore për punën e Agjencisë për Shërbime Mediatike Audio dhe Audiovizuele për periudhën 1 tetor deri më 31 dhjetor 2023 .
5. Propozim për ndalimin e procedurës së iniciuar për heqjen e lejes të RA Ballkan FM nga Gostivari.
6. Propozim-vendim për miratimin e Raportit përfundimtar dhe Listave të regjistrimit nga regjistrimi i kryer në Agjencinë për Shërbime Mediatike Audio dhe Audiovizuele për vitin 2023.
7. Propozim për dhënien e miratimit për zbatimin e procedurës për furnizim publik - shërbim: Bileta aeroplani.
8. Propozim për dhënien e miratimit për zbatimin e procedurës për furnizim publik - shërbim: Shërbime revizioni.
9. Propozim për dhënien e miratimit për zbatimin e procedurës për furnizim publik - shërbim: Shërbimet e sigurimit financiar.
10. Të ndryshme.

**Pika 1**

Këshilli i Agjencisë e shqyrtoi dhe njëzëri (votimi i z. Fidanoski ishte përmes audio lidhjes), miratoi Procesverbalin e propozuar nga seanca e 3-të publike e Këshillit të Agjencisë për Shërbime Mediatike Audio dhe Audiovizuele, mbajtur më 25.01.2024, me tekstin e propozuar.

**Pika 2**

Këshilli i Agjencisë e shqyrtoi dhe njëzëri (votimi i z. Fidanoski ishte përmes audio lidhjes), miratoi Procesverbalin e propozuar nga vazhdimi i parë i seancës së 4-të të Këshillit të Agjencisë për Shërbime Mediatike Audio dhe Audiovizuele, mbajtur më 25.01.2024, me tekstin e propozuar.

**Pika 3**

Këshilli i Agjencisë e shqyrtoi dhe njëzëri (votimi i z. Fidanoski ishte përmes audio lidhjes) miratoi Procesverbalin e propozuar nga vazhdimi i parë i seancës së 4-të të Këshillit të Agjencisë për Shërbime Mediatike Audio dhe Audiovizuele, mbajtur më 29.01.2024, me tekstin e propozuar.

**Pika 4**

Z. Petrushevski, lidhur me raportet tremujore për punën e Agjencisë për Shërbime Mediatike Audio dhe Audiovizuele për periudhën nga 1 tetor deri më 31 dhjetor 2023, sqaroi se Këshilli i shqyrton, por nuk voton për miratimin e tyre.

**Pika 5**

Z. Trajçevski shpjegoi Propozimin për ndalimin e procedurës së iniciuar për heqjen e lejes së RA Balkan FM nga Gostivari. Ai ka shpjeguar se për këtë transmetues është iniciuar procedurë për heqjen e lejes për shkak se nuk i ka plotësuar kushtet minimale kadrovike të përcaktuara në Rregulloren për kushtet minimale teknike, hapësinore, financiare dhe kadrovike për marrjen e lejes për transmetim televiziv dhe radio. Në ndërkohë, radioja ka dorëzuar dokumentacionin e nevojshëm nga i cili mund të konstatohet se ka mëjanuar jokonsekuencën ligjore dhe për këtë arsye i propozohet Këshillit ndalesa e procedurës.

Këshilli i Agjencisë njëzëri (votimi i z. Fidanoski ishte përmes audio lidhjes) miratoi Vendim për ndalimin e procedurës së inicuar për heqjen e lejes për transmetim në radio të SHTR BALKAN FM RADIO SHPKNJP Gostivar, PA1 nr.08- 437 datë 15.08.2016.

Sipas raportit me shkrim për mbikëqyrjen e kryer të kontrollit administrativ nr.0304-577/1 datë 01.02.2024, SHTR BALKAN FM RADIO SHPKNJP Gostivar, i plotëson kushtet minimale kadrovike të përcaktuara në Rregulloren për kushtet minimale teknike, hapësinore, financiare dhe kadrovike për marrjen e lejes për transmetim televiziv dhe radio.

Sektori për përkrahjen e punës së drejtorit dhe Këshillit, aktvendimin e mësipërm ta publikon në ueb-faqen e Agjencisë.

**Pika 6**

Kryetari i komisionit të regjistrimit, Hristijan Trajçevski, ka shpjeguar Propozim-vendimin për miratimin e Raportit përfundimtar dhe Listave të regjistrimit nga regjistrimi i kryer në Agjencinë për Shërbime Mediatike Audio dhe Audiovizuele për vitin 2023. Ai shpjegoi se regjistrimi (inventari) ka shkuar në mënyrën më të mirë, janë regjistruar të gjitha objektet, pajisjet, materialet harxhuese, inventari i imët,, kërkesat dhe detyrimet, mjetet bazë, materialet dhe pjesët e këmbimit(rezervë) në magazinë dhe mjetet monetare të Agjencisë. Ai tha se në Raportin përfundimtar të dorëzuar për regjistrimin e kryer, Komisioni ka dhënë konkluzione dhe propozime që mendon se do të kontribuojnë në përmirësimin dhe lehtësimin e regjistrimit në të ardhmen.

Z. Trajçev kërkoi nga Komisioni që të japë informacion më të detajuar për atë që është shënuar, cilat janë dallimet në krahasim me regjistrimin e mëparshme, si dhe shpjegim në lidhje me kërkesën për shlyerjen e mjeteve bazë, gjegjësisht cilat janë arsyet për këtë dhe çfarë më tej me ta.

Z. Petrushevski tha se ndoshta nuk është e njëjta përbërje e komisionit të regjistrimit nga viti i kaluar dhe nuk është i sigurt nëse mund të bëjnë një krahasim të tillë.

Kryetari i komisionit Hristijan Trajçevski u përgjigj se paraprakisht ka marrë pjesë në 2-3 komisione regjistrimi si anëtar. Ai shpjegoi se ka ende disa punë që janë përcaktuar nga komisioni dhe që janë disa vite më parë, si regjistrime më të sakta të mjeteve të reja të TI-së. Sugjeroi nevojën për një përditësim të rregullt dhe futjen e listave me numra inventari si dhe shenjave të tjera të përshkruara gjatë pranimit të celulari të ri ose pajisjeve. Është vënë re se gjithashtu mungonin numrat e regjistrimit në disa kompjuterë, një mangësi që daton disa vite më parë. Në raport, Komisioni propozoi që mjetet (asetet) e fshira që ndodhen në ambientet e Agjencisë të hiqen ose të evidentohen qartë se nuk do të përfshihen më në regjistrim. Sipas tij ai tha se është e nevojshme caktimi i një personi përgjegjës për regjistrimin dhe menaxhimin e aseteve fikse dhe pajisjeve gjatë gjithë vitit kalendarik, veçanërisht regjistrimin e duhur dhe në kohë të mjeteve të reja, shënimin e duhur dhe vendosjen e tyre në listën e mjeteve bazë dhe funksionimin e mëtejshëm. Punë që nuk kërkon angazhim intensiv, por i nevojshëm dhe i vazhdueshëm si proces për monitorim dhe regjistrim të përpiktë dhe e njëjta mund të jetë pjesë e përgjegjësisë së punës, detyrë e një të punësuari. Në lidhje me transferimin e të dhënave nga lokacionet e largëta, ai deklaroi se pajisjet për lokacionet e largëta vendosen, ashtu si vitin e kaluar, që të mos marrin pjesë direkt për regjistrim, sepse sistemi funksionon, ai regjistron dhe punonjësit e sektorit të IT-së vetëm konfirmojnë gjendjen aktuale, me qëllim të përfitimit në kohë dhe për të kursyer shpenzimet e panevojshme. Ajo që ofrohet për fshirje janë pjesa më e madhe e tabletëve, të cilët janë jofunksionalë me bateri të dëmtuar dhe sektori i IT-së propozoi për fshirje nga ku Komisioni i dha si propozim në listë. Ata në përgjithësi nuk kanë vërejtje të tjera.

Z. Trajçev tha se ka dilema të caktuara me përgjigjen lidhur me fshirjen e disa mjeteve që duhet të hiqen. Ai shpjegoi se ajo që është pronë e ASHMA-së, pavarësisht nëse diçka është shlyer apo jo, është një pronë që ka vlerën e vet. Fshirja me siguri është kontabël dhe ka kërkuar shpjegim më të detajuar nga shërbimi dhe drejtori, sepse ato janë pronë e Agjencisë dhe nuk mund të mënjanohen ashtu dhe të gjitha objektet, pavarësisht vlerës së tyre kontabël, janë pronë e Agjencisë dhe kanë vlerën e tyre personale. Nëse ka objekte që janë pronë e Agjencisë dhe nuk janë të regjistruara kjo do të thotë se ato nuk ekzistojnë. Dilema për të ishte veçanërisht, nëse një numër i caktuar tabletash hiqen, çfarë do të bëhet me to, a mund të donohen diku sipas procedurave të caktuara ose do të vihen(nxiren) në shitje?

Z.Trajçevski sqaroi se të gjitha mjetet që do të fshihen do të mbeten në Agjenci, nuk mund të bëhet ankand sepse sipas Ligjit për sendet e luajtshme dhe të paluajtshme që vendos Qeveria duhet të nënshkruhet marrëveshje dhe të merret pëlqimi nga Qeveria. E njëjta procedurë është dhe për donacion,dhe këtu duhet të kërkohet pëlqimi i Ministrisë së Drejtësisë. Për sendet që janë fshirë, ai sqaroi se ato ndodhen në ambientet e Agjencisë dhe paraqesin barrë. Bëhet fjalë për sende (artikuj) që nuk mund të përdoren, si p.sh. një grumbull i madh gomash makine të përdorura që qëndrojnë për më shumë se 20 vjet dhe sende të tjera që paraqesin problem për ruajtje, zënë vend, por nuk janë tjetërsuar dhe janë në bodrumin e Agjencisë.

Kryetari i komisionit Hristijan Trajçevski tha se bëhet fjalë për sende që ndodhen në depon e sektorit të IT-së në ambientin -2 të bodrumit, ku ka sende totalisht të papërdorshme si celularë të vjetër, kompjuterë të cilët kanë humbur vlerën e tyre në çdo aspekt, pastaj goma makinash të papërdorshme dhe është e dëshirueshme që të fitohet një hapësirë funksionale në vend që të ruhet. Propozimi i Komisionit ka qenë që ajo që është fshirë dhe nuk funksionon dhe ende ndodhet në ambientet e Agjencisë , të hiqet nga objekti, në përputhje me dispozitat ligjore pozitive, ose që mjetet të jenë të shënuara qartë me etiketa të përshtatshme, mundësisht të kuqe me numrat e vjetër të inventarit, që nuk janë më objekt i regjistrimi aktual.

Z. Trajçev tha se konfuzioni për të ka lindur nga fjalët "të hiqet", sepse nëse diçka nuk shfrytëzohet nuk do të thotë se duhet hequr dhe hedhur, por mund të mbahet në një vend të përshtatshëm ose të gjendet mënyrë që sipas dispozitave ligjore, nëse mund të donohet apo të ngjajshme. Megjithatë, ato janë pronë e ASHMA-së.

Z. Petrushevski e pyeti z. Trajçev nëse ai propozon ndonjë ndryshim?

Z. Trajçev tha se nuk mund të propozojë ndonjë ndryshim, sepse ajo që është dhënë nga Komisioni është gjendje faktike. Për faktin se Këshilli do të votojë për çregjistrim, nga drejtori ka marrë shpjegim se kjo është pronë që nuk ka vlerë kontabël, por edhe më tej mbetet në pronësi të Agjencisë dhe sipas ligjit, ka mundësi që të mund të shfrytëzohet edhe më tej. Nuk mund të bëhen ndryshime në përmbajtjen e regjistrimit, duhet besuar në atë që ka bërë Komisioni, mbi të cilën Këshilli do të marrë vendim. Ndoshta, tha se udhëheqësi i financave duhet të japë shpjegim më të detajuar për atë se çfarë do të thotë fshirje.

Këshilli i Agjencisë njëzëri (votimi i z. Fidanoski ishte përmes audio lidhjes), i dha miratim drejtorit të Agjencisë që të sjell Vendim për miratimin e Raportit përfundimtar për regjistrimin e kryer ( të objekteve , pajisjeve , materiale harxhuese, inventari të imët dhe të kërkesave dhe detyrimeve, mjeteve bazë, materiale dhe pjesë të këmbimit në magazinë dhe mjetet monetare të Agjencia ) dhe Listave të regjistrimit nga regjistrimi i kryer në Agjenci, për vitin 2023, të Agjencisë për Shërbime Mediatike Audio dhe Audiovizuele, dhe për fshirjen e mjeteve bazë, me tekstin si është propozuar në vendim.

Me vendim miratohet Raporti përfundimtar për regjistrimin e kryer ( të objekteve, pajisjeve, materiale harxhuese, invetar i imët dhe kërkesave dhe detyrimeve, mjeteve bazë, materiale dhe pjesë rezervë në magazinë dhe mjetet monetare të Agjencisë ) dhe Listat e regjistrimit nga regjistrimi i kryer në Agjenci, për vitin 2023 dorëzohen si shtojcë (bashkëngjitje) në Raportin përfundimtar, dhe atë:

* Listën e regjistrimit të gjendjes së konstatuar të mjeteve në denarë dhe mjeteve në valutë, e cila i bashkëngjitet Raportit përfundimtar si Shtojcë nr. 1;
* Lista e regjistrimit të materialeve në magazinë - inventar i imët, i cili i bashkëngjitet Raportit përfundimtar si Shtojcë nr. 2;
* Listën e regjistrimit të mjeteve bazë (pajisje dhe inventar), e cila i bashkëngjitet Raportit përfundimtar si Shtojcë nr. 3, me Listë të veçantë regjistrimi për mjetet bazë që nuk gjenden në Shkup dhe me Listën regjistruese gjendjen e përcaktuar të ekzistimit të mjeteve të subjekti tjetër (mjete të huaja);
* Listën e regjistrimit me propozim për fshirje/shpenzim të inventarit dhe pajisjeve, e cila i bashkëngjitet Raportit përfundimtar si Shtojcë nr. 4;
* Lista e regjistrimit të kërkesave dhe detyrimeve, e cila i bashkëngjitet Raportit përfundimtar si Shtojcë nr. 5 dhe
* Lista e regjistrimit për inventar të imët,e cila i bashkëngjitet Raportit përfundimtar si Shtojcë nr. 6.

Të kryhet fshirje e mjeteve bazë, të përfshira në Listën e regjistrimit për fshirje / shpenzime në inventar dhe pajisje e cila është e bashkëngjitur ndaj Raportit përfundimtar (si Shtojcë nr . 4), thuhet në pika 1 alinea 4 e Vendimit.

Mjetet e fshira do t’i ngarkohen kapitalit të Agjencisë për Shërbime Mediatike Audio dhe Audiovizuele.

**Pikat 7, 8 dhe 9**

Z. Trajçevski i propozoi Këshillit që udhëheqësi i njësisë për furnizim publik, mr. Aleksandar Xhuvareviq, të bëjë një hyrje për tri pikat, pasi kemi të bëjmë me furnizime standarde që realizohen çdo vit, dhe votimi duhet të jetë individual për secilën nga pikat.

Këshilli nuk kishte kundërshtim.

Udhëheqësi i njësisë për furnizim publik, mr. Aleksandar Xhuvareviq, në lidhje me Propozimin për dhënien e miratimit për zbatimin e procedurës për furnizim publik-shërbim: Biletat avioni, ka shpjeguar se është specifike si procedurë e hapur e thjeshtuar, dhe do të publikohet në sistemin elektronik për furnizime publike dhe në Gazetën Zyrtare të RMV-së. Në lidhje me Propozimin për dhënien e miratimit për zbatimin e procedurës për furnizim publik-shërbim: Shërbimet e auditimit, ai ka shpjeguar se ky detyrim buron nga Kuvendi i RMV-së për shkak se pranë tij të dorëzohet Raporti i auditimit nga shoqëria e autorizuar e auditimit që do të përzgjidhet gjatë zbatimi të furnizimit. Në lidhje me Propozimin për dhënien e miratimit për zbatimin e procedurës për furnizim publik-shërbim: Shërbime të sigurimit financiar, ai sqaroi se Agjencia disponon me një numër të caktuar të sendeve të luajtshme dhe të paluajtshme dhe ato duhet të sigurohen.

*Votimi për pikën 7*

Këshilli i Agjencisë njëzëri (votimi i z. Fidanoski ishte përmes audio lidhjes) dha miratim për zbatimin e procedurës për furnizim publik-shërbim: bileta avioni.

Zbatimi i procedurës për furnizim publik për lëndën: Bileta avioni, është parashikuar dhe është në përputhje me Planin vjetor për furnizim publik për vitin 2024 të Agjencisë për Shërbime Mediatike Audio dhe Audiovizuele nr.05-4729/1 datë 22.12.2023, dhe mjetet janë siguruar nga Plani Financiar i Agjencisë për Shërbime Mediatike Audio dhe Audiovizuele për vitin 2024.

*Votimi për pikën 8*

Këshilli i Agjencisë njëzëri (votimi i z. Fidanoski ishte përmes audio lidhjes) dha miratim për zbatimin e procedurës për furnizim publik-shërbim: Shërbimet e auditimit.

Zbatimi i procedurës për furnizim publik për lëndën: Shërbimet e auditimit, është parashikuar dhe është në përputhje me Planin vjetor për furnizim publik për vitin 2024 të Agjencisë për Shërbime Mediatike Audio dhe Audiovizuele nr.05-4729/1 datë 22.12.2023, dhe mjetet janë siguruar nga Plani Financiar i Agjencisë për Shërbime Mediatike Audio dhe Audiovizuele për vitin 2024.

*Votimi për pikën 9*

Këshilli i Agjencisë njëzëri (votimi i z. Fidanoski ishte përmes audio lidhjes) dha miratim për zbatimin e procedurës për furnizim publik-shërbim: Shërbimet e sigurimit financiar.

Zbatimi i procedurës për furnizim publik për lëndën: Shërbimet e sigurimit financiar, është parashikuar dhe është në përputhje me Planin vjetor për furnizim publik për vitin 2024 të Agjencisë për Shërbime Mediatike Audio dhe Audiovizuele nr.05-4729/1 datë 22.12.2023, dhe mjetet janë siguruar nga Plani Financiar i Agjencisë për Shërbime Mediatike Audio dhe Audiovizuele për vitin 2024.

**Pika 10**

**Të ndryshme**

Nuk ka pasur diskutim nën Të ndryshme.

**Agjencia për Shërbime Mediatike**

**Audio dhe Audiovizuele**

**Kryetari i Këshillit**

**Lazo PETRUSHEVSKI, d.v.**